የጨርቃጨርቅ  የወጪ ንግድን  የሚያሳደግ ፕሮግራም ተግባራዊ ሊደረግ ነው
የጨርቃጨርቅ ኢንዱስትሪውን የወጪ ንግድ የሚያሳድግና የማህበራዊና አካባቢያዊ ተስማሚነት አሠራርን ማረጋገጥ የሚያስችል ፕሮግራም ተግባራዊ ሊሆን ነው።የጀርመን የልማት ድርጅት ጂ.አይ.ዜድ ፕሮግራሙን አስመልክቶ ከዘርፉ አልሚዎች፣ ከመንግስት ባለድርሻዎችና ተባባሪ አካላትጋር በአዲስ አበባ ውይይት አድርጓል።የድርጅቱ የኢትዮጵያ ዳይሬክተር ዶክተር ማትያስሮምፔል እንዳሉት በቀጣይ ሶስት ዓመታት ተግባራዊ የሚሆነው ይህ ፕሮግራም በዘርፉ ጥራት ያለው ምርት ለማምረት አዳዲስ ቴክኖሎጂዎችን ከመተግበር ባለፈ የዘርፉን ባለሙያዎች ብቃት የማሳደግ ተግባር ያከናውናል። እንዲሁም የጨርቃጨርቅ ኢንዱስትሪው አካባቢና የሥራ ቦታው የተስማሚነት መርህን የተከተለ በማድረግ ምርታማነትነትን ማሳደግ ላይ ትኩረት አድርጎ እንደሚሰራም ነው  የገለጹት።ለኢንዱስትሪው የሚውለውን ውሃ መልሶ በመጠቀምና ከኢንዱስትሪው የሚወጣውን ተረፈ ምርት ለሲሚንቶ አምራቾች በኃይል ግብዓትነት የማቅረብ ሥራም ይሰራል በውይይቱ ተመልክቷል ። 